逆天奇案2|新人梁筠苓演年輕版梁小冰 首個角色就演喊戲︰好驚
在無綫電視劇集《逆天奇案2》中,飾演梁小冰年輕版的梁筠苓,今日(23/4)現身劇集宣傳造勢活動。梁筠苓接受《香港01》訪問時表示:「其實呢個角色係我加入公司嘅第一個角色,起初接到係好興奮同埋好緊張,但當收到劇本之後,我係好驚。因為我未拍過喊戲,亦都對啲感情戲冇乜經驗,變咗我每日都返屋企做好多功課,熟讀劇本同埋去感受一下角色嘅遭遇背景,令自己去感受失去親人同被人背叛嗰種感覺。」
被問到如何點評自己的演技?梁筠苓笑言:「其實拍嘅時候都係一年前,而家睇返發覺自己原來有好多嘢都可以再做好啲,尤其嗰陣時嘅自己塊面係好包好肥,自己睇到都認唔到嗰個係自己。不過媽咪就睇到眼濕濕,仲話估唔到我識得拍喊戲。」